Αξιότιμε συνάδελφε,

ονομάζομαι Βαλτάκη Κλειώ, είμαι φαρμακοποιός στη Γουμένισσα (ν. Κιλκίς) και παράλληλα μεταπτυχιακή φοιτήτρια στο Εθνικό Καποδιστριακό Πανεπιστήμιο Αθηνών στο πρόγραμμα «Διεθνής Ιατρική – Διαχείριση Κρίσεων Υγείας». Ο λόγος που σας στέλνω αυτό το e-mail είναι για να ζητήσω τη συμμετοχή σας στην έρευνα που πραγματοποιώ για τη διπλωματική μου εργασία.

Ο τίτλος της εργασίας μου είναι «Η γνώση, οι αντιλήψεις και η στάση του φαρμακοποιού απέναντι στα γενόσημα φάρμακα: μια συγχρονική μελέτη στην Ελλάδα». Σκοπός της μελέτης είναι να αναδείξει τη γνώση των φαρμακοποιών ως προς τα χαρακτηριστικά και τις ιδιότητες των γενοσήμων καθώς και τις πεποιθήσεις τους όσον αφορά στην ποιότητα, την αποτελεσματικότητα και την ασφάλειά τους. Επίσης, αποσκοπεί να διερευνήσει τα αίτια που επηρεάζουν τους φαρμακοποιούς στην απόφασή τους να χορηγήσουν ή όχι γενόσημα. Τέλος, στοχεύει να καταλήξει σε αποτελέσματα και συμπεράσματα που θα φανούν χρήσιμα στη δημιουργία στοχευμένων παρεμβάσεων.

Η συλλογή των στοιχείων της έρευνας θα γίνει με τη χρήση ερωτηματολογίου σε ηλεκτρονική μορφή το οποίο θα συμπληρωθεί από φαρμακοποιούς ανά την Ελλάδα. Συνεπώς, η συμμετοχή σας στην έρευνα θα περιλαμβάνει τη συμπλήρωση του ερωτηματολογίου αυτού. Η επιλογή σας για τη συμπλήρωση του ερωτηματολογίου έγινε με τυχαίο τρόπο από λίστα που περιλάμβανε όλα τα ονόματα των φαρμακοποιών που είναι εγγεγραμμένα στο φαρμακευτικό σας σύλλογο.

Τα αποτελέσματα που θα προκύψουν από την έρευνα δε θα περιλαμβάνουν κανένα προσωπικό σας δεδομένο καθώς αυτά δε θα συλλεγούν από το ανώνυμο ερωτηματολόγιο. Επίσης, τα αποτελέσματα αυτά θα είναι διαθέσιμα προς μελέτη σε εσάς μόλις ολοκληρωθεί η διπλωματική εργασία.

Η συμμετοχή σας στην έρευνα και συνεπώς η συμπλήρωση του ερωτηματολόγιου είναι εντελώς εθελοντική. Ο εκτιμώμενος χρόνος που θα χρειαστείτε είναι 10’. Εφόσον αποφασίσετε να συμμετάσχετε, ακολουθήστε τις παρακάτω οδηγίες:

* Πατήστε πάνω στον παρακάτω σύνδεσμο ή κάνετε Δεξί κλικ -> άνοιγμα υπερσυνδέσμου:
<https://docs.google.com/forms/d/1MjpJldVV4D80UCtNqjrS-RxMJGo_wsZyF30n-WT1hjE/viewform?c=0&w=1&usp=mail_form_link>
* Επιλέξτε **μια** απάντηση για την κάθε ερώτηση (εκτός από την ερώτηση 28 όπου επιτρέπονται έως και τρεις απαντήσεις) κάνοντας κλικ στο ανάλογο κουτάκι. (η απάντηση είναι υποχρεωτική σε όλες τις ερωτήσεις)
* Αφού ολοκληρώσετε τις ερωτήσεις πατήστε «Υποβολή». Η διαδικασία έχει ολοκληρωθεί.

Σε περίπτωση που σας δημιουργηθεί οποιαδήποτε απορία, είτε ως προς την έρευνα είτε ως προς τη συμπλήρωση του ερωτηματολογίου, είμαι στη διάθεσή σας.

Τηλέφωνα: 6937076805 και 2343042176

e-mail: clio\_valtaki@hotmail.com

 Σας ευχαριστώ εκ των προτέρων για το χρόνο σας.

Με εκτίμηση,

Βαλτάκη Κλειώ